't Verspreijingsgebied van Neofelis: greun veur F. nebulosa en roeadbroen veur F. diardi.
Neofelis e geslech van katechtige die veurkómmen in Zuudoeas-Azië. 't Geslech ómvatj twieë saorte, wovan wuuertj aangenómme det die veur zoea ei miljoen jaor trögk oeterein zeen gegange.
Neofelis kump veur van Nepal en Sikkim in 't wèste toet Zuud-Sjina en Hainan wiejer nao 't oeaste, en zuudwers nao Burma, Annam, Maleisië, Soematra, Java en Borneo. Zie kómme veural väöl in ónaangetas troeapisch raengewaad, meh wiek owwels oet nao anger laefgebiede, wie in bus wo houtkap plaatshaet en graas- en stroeklandj. Inne heuvels vanne Himalaya vindj me ze toet op 'n huuegdje van 1.450 maeter.
De bei kattesaorte waere bedreig door óntbussing, mer ouch guldj hanjelsstruiperie es 'n bedreiging veure exemplare die in 't wildj veurkómme. Me verhanjeltj huje, klawwen en tenj es versieringen en kleier, enne knäök en 't vleis van Neofelis guldj es 'n vervanging veure tieger in traditioneel Aziatische genaeskóns. Ouch haoltj me bieëster oet 't wildj veur die te verhanjelen es heimbieëster. Veural in Indonesië, Burma en Viëtnam waere de bieëster väöl verhanjeldj.
Neofelis wuuert wiejer es volg ingedeildj:
Nevelpanter (Felis nebulosa)
Soendanevelpanter (Felis diardi)
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Neofelis&oldid=435889"
Dees pazjena is 't lèts verangerd op 23 aug 2019, 09:17.